**ՀԻՄԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՀՈՒՆՎԱՐԻ 29-Ի N 03-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Բյուրեղավան համայնքի ավագանու քննարկմանը ներկայացվող նախագիծը մշակվել է՝ առաջնորդվելով «Նորմատիվ իրավական ակտերի մասին»  օրենքի  34-րդ հոդվածով, «Տեղական ինքնակառավարման մասին» օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» օրենքի 33-րդ հոդվածի 4-րդ մասով։

Նախագիծը մշակելիս  հիմք է ընդունվել ՀՀ կառավարության 2023 թվականի մարտի 2-ի   
N 269-Ն որոշումը և ՀՀ ԿԳՍՄ նախարարի 2023 թվականի հունիսի 6-ի N 843-Ա/2 հրամանը:  
2024 թվականի պետական բյուջեի 09․05․01․ «12002․Կամավոր ատեստավորման նոր համակարգի ներդրում՝ ուղղված արտադպրոցական ուսումնական հաստատությունների մանկավարժական աշխատողների որակի բարձրացմանը» միջոցառման իրականացման նպատակով նախատեսվում է «Բյուրեղավանի Շառլ Ազնավուրի անվան արվեստի դպրոց» ԱՀՈՒՀ ՀՈԱԿ-ի կամավոր ատեստավորված կերպարվեստի դասատուին տրամադրել լրավճար 631,4 հազ․ դրամի չափով՝ 2024 թվականի հունիս-դեկտեմբեր ժամանակահատվածի համար։

Եվրոպայի խորհրդի և Բյուրեղավան համայնքի միջև 2024 թվականի սեպտեմբերի 27-ին կնքվել է դրամաշնորհային համաձայնագիր՝ Ղարաբաղից տեղահանված փախստականների դիմակայության բարձրացում Բյուրեղավան համայնքում․ էկո-ֆինանսական կրթություն՝ հանուն նրանց կայուն ինտեգրման նպատակով։ Ծրագրի իրականացման համար հատկացվելու է դրամաշնորհ 9350,0 հազ․ դրամ, իսկ համայնքի կողմից՝ 935,0 հազ․ դրամ։

Ելնելով վերոգրյալից՝ անհրաժեշտություն է առաջացել համայնքի 2024 թվականի բյուջեի եկամուտներն ավելացնել 9981,4 հազար դրամով՝ «558891,5» հազար դրամը փոփոխել «568872.9» հազար դրամով։

Բյուրեղավան համայնքի ավագանու «Քաղաքացիական պայմանագիր» խմբակցության անդամ Արշալույս Վարդանյանը դիմել է նախաձեռնությամբ՝ համայնքում երեխաների կրթական կարիքների լուծման համար ստեղծել «Արմաթ» ճարտարագիտական աշխատանոց։ Ստեղծելու համար անհրաժեշտ է 6000,0 հազ․ դրամ՝ համաձայն կից ներկայացված նախահաշվի։

Սույն որոշման նախագծով նախատեսվում է 2024 թվականի բյուջեի ծախսերն ավելացնել   
9981,4 հազար դրամով՝ համայնքի պահուստային ֆոնդից հատկացնելով 10000,0 հազ․ դրամ, և կատարել 19981,4 հազ դրամի ծախսերի ավելացում և վերաբաշխում՝ համաձայն հավելվածի։

*Կազմեց՝ Լ․ Պողոսյան*

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՀՈՒՆՎԱՐԻ 29-Ի N 03-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀԱՐԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության Կոտայքի մարզի Բյուրեղավան համայնքի ավագանու   
2024 թվականի հունվարի 29-ի N 03-Ն որոշման մեջ փոփոխություններ կատարելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՀՈՒՆՎԱՐԻ 29-Ի N 03-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Կոտայքի մարզի Բյուրեղավան համայնքի ավագանու   
2024 թվականի հունվարի 29-ի N 03-Ն որոշման մեջ փոփոխություն կատարելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի 2024 թվականի բյուջեում էական փոփոխություններ չեն նախատեսվում:

ՀԱՄԱՅՆՔԻ ՂԵԿԱՎԱՐ՝ Հ. ԲԱԼԱՍՅԱՆ